Româncele devin mame tot mai târziu. Motivele, amplificate de Covid-19.
Crizele economice determină tot mai multe femei să amâne momentul în care vor să devină mame. În România vârsta medie la care femeile nasc pentru prima dată este 28 de ani. Cuplurile amână să devină părinți din cauza grijilor financiare care implică o investiție în educație și în sănătatea copilului.
Tot mai multe femei din România amână momentul în care să devină mame. Motivele sunt multiple, locuința, nesiguranța zilei de mâine, șomajul, iar acum și criza Covid-19. În ultimii 10 ani, vârsta medie la care femeile nasc primul copil a crescut la 28 de ani."Locuinţă, şomaj, venituri, ocupare incertă, toate astea sunt motive de nesiguranţă a zilei de mâine. Toate se vor accentua în recesiunea globală care vine inevitabil pe fondul actual de criză", spune Dumitru Sandu, profesor de sociologie.Un alt motiv este și faptul că femeile sunt mai active pe piaţa muncii, iar astfel își prelungesc studiile superioare, spun sociologii.În Italia vârsta medie la care femeile devin
pentru prima dată mame este de 32 de ani, la fel şi în Spania şi Irlanda. La
polul opus, în Bulgaria şi Ucraina, vârsta medie a femeilor la prima naştere
este de 27 de ani.